TULD JERUUSALEMMAST
Shalom, vennad-õed,
kus te meid ka meedia vahendusel ei vaataks.
On tore teile Jumala Sõna õpetada.
On tähtis teada, mida Johannes ütles:
"Alguses oli Sõna ja Sõna oli Jumala juures, ja Sõna oli Jumal."
Loeme need salmid, et mõistaksime, milles asi.
Johannese 1:1 -
"Alguses oli Sõna ja Sõna oli Jumala juures ja Sõna oli Jumal.
Seesama oli alguses Jumala juures.
Kõik on tekkinud tema läbi
ja ilma temata ei ole tekkinud midagi, mis on tekkinud.
Tema kaudu oli elu, ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Mida see tähendab?
Kust see ilmutus pärineb?
Miks alustab ta oma evangeeliumi just nende sõnadega?
On aegu, mil satume pimedusse.
Me ei käi pimeduses, kuna oleme usklikud,
kuid tingimused ja olukorrad, kuhu satume, on pimedus.
Tuleb rünnakuid ja raskusi.
Ka Johannese sissejuhtatus on huvitav:
"Alguses [bereshit] oli Sõna ..."
See viib meid 1. Moosese raamatusse,
mis kannab nime Bereshit, 1. peatükki.
Peame pimeduse välja ajama ja tooma valguse.
Jeesus nimetas meid maailma valguseks ja maa soolaks.
1. Moosese 1:1.
Mida bereshit tegelikult tähendab?
See on sama, mis barosh 'ennekõike' või 'esmalt'.
Või 'alguses'. Selles oli ka sõna bar ehk 'poeg',
nagu sõnades bar mitsva.
Lõpuosa on ashit, 'asetan'.
Psalm 110:1 -
"Issand ütles minu Issandale: 'Istu mu paremale käele,
kuni ma panen [ashit] su vaenlased
su jalgealuseks järiks!'"
Poeg asetab seega kõik Isa jalge alla
või Isa asetab kõik Poja jalge alla.
Näeme Jeesust seega juba täiesti alguses.
"Alguses lõi Jumal taeva ja maa.
Maa oli tühi ja paljas ja pimedus oli sügavuse peal
ja Jumala Vaim hõljus vete kohal."
Alguses lõi Jumal niisiis maa. See oli tühi ja paljas, tohu va'bohu.
Ka tohu va'bohu on huvitavad sõnad.
Need tähendavad, et pole lootust ega tulevikku.
Kui Jumal sellega midagi ei tee, midagi ei juhtu.
Siin maailmas mainitakse ka pimedust, kuid sedagi,
et seal liikus Jumala Vaim.
On teil meeles, et Vaim tuli Jeesuse peale tuvi kujul.
Tuvi laskus taevast,
kui Jeesust Jordani jões ristiti.
"Jumala Vaim hõljus vete kohal."
See räägib sellest,
et Püha Vaim ootab alati, kuni Jumal sõna ütleb.
Kui Jumal räägib,
võtab Püha Vaim sõna ja paneb selle sinna, kuhu vaja.
Võid olla pimeduses selle suhtes, mida teha.
Sul on ehk perekondlikke probleeme.
Loodetavasti mitte, aga juhtuda võib kõike.
Või ehk teevad sulle muret raha- või tööasjad,
või su kogudus või su riigi olukord.
Aga nagu Jeremija ütleb, on meil tulevikku ja lootust,
sest Jumal ütles: "Saagu valgus!" Ja valgus sai.
Ootame, et Jumal räägiks meie ellu valgust.
Jumal on siiski juba rääkinud ja andnud meelevalla meile.
Oleme maailma valgus ja maa sool.
Meil on meelevald muuta atmosfääri ja pimedus välja ajada.
Kallid sõbrad, on tähtis mõista seda,
mida püüan teile öelda.
Kui satume pimedusse,
peame eelkõige oma elu läbi vaatama.
Miks pimedus tuli?
Miks pääsesid ligi kurjus, saatan ja kurjad vaimud?
Kas oleme eksinud
või pattu teinud?
Sedagi võib juhtuda.
Siis tuleb kahetseda ja meelt parandada?
1. Johannese 1:5 -
"Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust.
Kui ütleme: 'Meil on osadus temaga',
kuid käime pimeduses,
siis me valetame ega tee tõtt.
Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri
puhastab meid kogu patust.
Kui me ütleme: 'Meil ei ole pattu', siis me petame iseendid
ja tõde ei ole meis.'"
Järgneb võimas tõotus.
"Kui me oma patud tunnistame, on tema ustav ja õige,
nõnda et ta annab andeks meie patud
ja puhastab meid kogu ülekohtust."
Pattude andeksandmine ja puhastamine on tingimuslikud.
Tingimuseks on, et tunnistame oma patud.
Peame uskuma oma südames, et Jeesus on Issand
ja tunnistama seda oma suuga.
Samuti peame uskuma oma südames
ja tunnistama oma suuga,
et kui tunnistame oma patud, palume andeks
ja parandame meelt, annab Ta meile andeks.
See ei tähenda ainult vaikset südamega tunnistamist,
vaid ka suuga, valjult.
Tuleb teha häält ja öelda sõnu.
"Kui tunnistame oma patud ..." See on tingimus.
"... on tema ustav ja õige."
Rõhk on seega nii sõnal 'kui',
kui sõnadel "ta on ustav ja õige."
Ta on ustav, sest Ta ei saa petta ega valetada.
Ta on õige ja seepärast võib Ta meile andeks anda.
"... nõnda et ta annab andeks meie patud
ja puhastab meid kogu ülekohtust."
See on huvitav ja tähtis.
Me ei pea korduvalt meelt parandama.
Tunnen paljusid, kes pole kindlad,
kas nad on patud andeks saanud.
Kui oleme seda tõsimeeli teinud,
tunnistanud seda oma suuga,
ja tõesti uskunud, et Ta on ustav ja õige,
on Ta meile patud andeks andnud ja puhastanud meid ülekohtust.
See on tähtis!
Kui oled raskes olukorras,
pea meeles, et oled vaimses sõjas.
Räägin sellest kohe, aga enne ütlen veel midagi.
Psalm 119:71: "Mulle on hea, et mind alandati (soome tõlge)
et ma õpiksin su määrusi."
Ma ei väida, et Jumal kasutab pimedust meie õpetamiseks,
aga Jumal võib halva meile kasuks pöörata.
Vahel tulevad meie raskused meile kasuks.
Paljud kaebavad, et neil pole seda ja teist,
aga mõelge kasvõi miljonärile, kes kaotab oma lähedase.
Ta loobuks kõigist oma miljonitest, et teda tagasi saada.
Ka vaene loobuks kõigest, mis tal on.
Mõelge siis, enne kui kaebate oma puuduste pärast!
Meil on midagi paremat, kui mis tahes rikkused.
Saame elada praegusel ajal
ja Jumal on vabastanud meid meie pattudest,
avanud meile oma riigi ja võtnud meid oma lasteks.
Vahel probleemid ei lahene,
isegi kui oleme meelt parandanud.
Kui elame nii,
et kõik tuleb kasuks neile, kes Jumalat armastavad,
olukord paraneb, kui me ise seda seestpoolt muudame.
Kui kõik tuleb kasuks neile, kes Jumalat armastavad,
muudame oma keskkonda, kuna oleme seestpoolt teistsugused
kui teised samas olukorras olijad,
kellel pole väljapääsu.
Meil on aga alati
tulevik ja lootus.
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted." Jr 29:11
Kuidas me seda suudame?
Uskudes Jumala Sõna ja Jumala Sõnasse.
Peame uskuma, et kõik tuleb kasuks neile,
kes armastavad Jumalat. (Roomlaste 8:28).
Armastame Teda, kuna Ta armastas meid esimesena.
Oleme armastanud Teda sellest hetkest peale,
kuna Ta andis meile oma Püha Vaimu.
Ta saatis oma ainsa Poja meid lunastama
ning andma meile elu ja üliküllust.
"Mina olen tulnud, et neil oleks elu ja seda ülirohkesti."
Kolmandaks peame mõistma, et oleme sõjas.
See on vaimne sõda.
Meie vaenlasele saatanale ei meeldi,
et edasi liigume ja Issandas tugevamaks saame,
kasvame usus ja armastuses
ning võtame Jumala Sõna vastu ja elame selle järgi.
Tal pole kerge seda alla neelata.
On teil meeles,
et kui Jeesus pärast ristimist veest välja tuli,
viis Püha Vaim Ta kõrbesse?
Ta paastus seal 40 päeva.
Saatan tuli Teda kiusama.
Paastumise mõte on läheneda Jumalale.
Kui Jeesus paastudes Issandas tugevamaks sai,
tuli saatan.
Algas vaimne võitlus.
Loeme selle koha.
Kuidas Jeesus saatana võitis?
Luuka 4:1 -
"Jeesus aga, täis Püha Vaimu ..."
Meiegi peame Püha Vaimu täis olema. Kuidas?
Niisiis, jätkake palvetamist, Jumala Sõna uurimist
ja Tema käskude täitmist!
Jeesus "tuli tagasi Jordani äärest,
ja aeti Vaimu läbi kõrbe,
kus ta oli nelikümmend päeva kuradi kiusata.
Ja ta ei söönud midagi neil päevil.
Ja kui need täis said, tuli talle nälg."
See oli füüsiline tunne,
kuid kogu selle aja oli Ta võidelnud vaimselt.
Nüüd saabus selle võitluse kulminatsioon.
Pange tähele, kuidas Jeesus kiusaja võitis!
"Aga kurat ütles talle: 'Kui sa oled Jumala Poeg,
siis ütle sellele kivile, et see saaks leivaks!'
Ja Jeesus vastas talle ..." Pange tähele! See on tähtis vastus.
"'Kirjutatud on ...'"
Seejärel tsiteeris Ta Jumala sõna.
Jeesus ja Jumala Sõna on üks ja sama asi.
Ta on muidugi ise Jumala Sõna,
kuid pean silmas, et Ta oli Jumala Sõnaga niivõrd seotud,
et ei vastanud oma mõistuse ega tunnete põhjal.
Vahel hakkame vaimsesse võitlusse sattudes
oma tunnetest rääkima. See pole õige.
"Ja Jeesus vastas talle:
'Kirjutatud on: Inimene ei ela üksnes leivast.'
Ja kurat viis tema kõrgele ..."
Saatan ei jätnud Teda rahule.
Võime arvata, et võitlus lõpeb peagi,
aga see võib kesta üsna kaua.
Tuleb seista kindlalt Jumala Sõnale toetudes.
"Ja kurat viis tema kõrgele,
et näidata talle ühe hetkega kõiki maailma kuningriike.
Ja kurat ütles talle:
'Ma tahan anda sulle meelevalla kõigi nende üle ja nende hiilguse,
sest see on minu kätte antud
ja mina võin selle anda, kellele ma iganes tahan.
Kui sa nüüd kummardad minu ette, siis on kõik sinu päralt.'
Ja Jeesus vastas talle: 'Kirjutatud on ...'" Jälle!
Öelge minuga koos: "Kirjutatud on!"
Toetuge sellele, mis on kirjutatud!
Enne kui võite saada Vaimus midagi Jumalalt,
peate valama vundamendi Pühakirjale.
Saatana vastu aitab ainult Jumala Sõna,
sest sellel on meelevald.
"Kirjutatud on:
'Kummarda Issandat, oma Jumalat,
ja teeni ainult teda!'"
Saatan ei jäta teda ikka veel rahule.
Mitu korda tuleb öelda "Kirjutatud on"?
Nii mitu korda kui vaja!
"Siis ta viis Jeesuse Jeruusalemma ja pani seisma pühakoja harjale
ning ütles talle:
'Kui sa oled Jumala Poeg, siis kukuta ennast siit alla,
sest kirjutatud on:
'Sinu pärast käsib ta oma ingleid, et nad sind hoiaksid,
ja et nad kannaksid sind kätel, et sa oma jalga vastu kivi ei lööks.'"
Ka saatan tsiteeris Jumala Sõna!
Temagi võib seda tsiteerida, isegi kui ta selle järgi ei ela.
Ta tunneb seda paremini kui paljud usklikud,
aga ta ei ela selle järgi.
Selle järgi elavad vaid need, kes on võtnud oma südamesse
armu ja armastuse Pühas Vaimus.
"Ja Jeesus vastas talle: 'On öeldud.'"
Kus on öeldud? Jumala Sõnas.
"'Sina ei tohi kiusata Issandat, oma Jumalat!
Ja kui kurat kogu kiusamise oli lõpetanud,
jättis ta Jeesuse mõneks ajaks rahule.'"
Saatan lahkus kuni järgmise rünnakuni.
Ees ootas seega uus vaimne lahing.
Alati, kui vaimus kasvame, satume vaimsesse võitlusse.
Siin pole midagi karta.
Naaseme algusesse. "Alguses oli Sõna."
Peame asetama Jumala Sõna sama kõrgele kui Psalm 138:
"Su sõna ületab kõik su nimed" (algteksti järgi).
Kui Jumal peab oma Sõna nii auliseks,
peame meiegi tõstma Sõna kõigest kõrgemale -
oma nimest, meelevallast, aust,
rahast ja tingimustest.
Jumala Sõna on tähtsam kui ükski neist.
Vahel tuleb uurida, millest pimedus johtub.
Miks ma edasi ei pääse ja miks ma end nii tunnen?
Me muidugi ei ela tunnete, vaid usu alusel.
Peame kontrollima, kas oleme eksinud või pattu teinud.
Kui selle üles tunnistame, on Issand ustav ja õige,
ning annab meile andeks ja puhastab meid.
Tuleb ka uskuda,
et Ta pöörab halva meie kasuks.
Kõik tuleb kasuks neile, kes Jumalat armastavad.
Jumal on armastav Isa ja meie oleme Tema lapsed.
Jumal on armastus ja Tema armastab meid.
Vahel laseb Ta meil katsumustest läbi minna,
mitte meie hävitamiseks, vaid vaimselt.
Vahel satume vaimsete rünnakute objektiks.
Püha Vaim viib meid sinna.
Pärast minu Jumala lapseks kuulutamist
viiski Ta mind hoopis kõrbe.
Seal hakkasin vaimselt kasvama.
Hakkasin lugema Jumala Sõna ja keeltes palvetama.
Siis sattusin äkitselt pikka võitlusse.
Pidin toetuma sellele, mis mul oli.
See polnud algselt minu, kuid sellest sai minu oma.
Olen sellega seotud, sest see anti mulle Taevast.
Tean, et see on tõde,
ja ei ükski inimene, saatan ega inglid
ega mingid olukorrad saa seda muuta.
See tõde on vastu pidanud tuhandeid aastaid
ning sel on jõud ja vägi muuta nii tingimusi kui inimest.
See pagendab pimeduse.
Selles asi ongi.
Kui usun, et Sõna siin minu ees on tõde,
ja et sellel on jõud muuta nii inimest kui tingimusi,
võidan kõik enda ümber.
Võitja on see, kes ei loobu sellest, mis tal on.
Ärge loobuge teile kuuluvast,
Jumala Sõnas antud tõotustest!
Naaske algusse! Jumala Sõna ja Püha Vaimu juurde!
Püha Vaim aitab teil oma olukordi võita
ja siis näete Jumala valgust
kogu oma jõus töötamas.
Õnnistan teid, kallid sõbrad!
Leiate meid Facebookist.
Vastan meeleldi teie küsimustele.
Jumal õnnistagu teid!
Õnnistan teid siit Jeruusalemmast Aaroni õnnistusega.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Messias Jeesuse nimel.
Kinnitagu ja õnnistagu Issand oma rahvast! Aamen.
Shalom Jeruusalemmast!
Tõlge: Monika Jaaguri